**LIDL uskoro u Retail Parku NEST Obrenovac**

**Na adresi Kralja Aleksandra I 159, u Retail parku Nest Obrenovac, kompanija Lidl Srbija će 6. aprila otvoriti svoju 20. prodavnicu u Beogradu. Kompanija je prošlog meseca otvorila novu prodavnicu u Senti, sada će u Obrenovcu, a u planu je i dalje širenje Lidl mreže.**

„*Dostižemo broj od 67 Lidl prodavnica u Srbiji,* *a poverenje potrošača koje nam svakodnevno ukazuju daje nam podstrek da nastavimo da širimo našu maloprodajnu mrežu i postanemo pouzdan partner još većem broju srpskih domaćinstava“* izjavila je **Martina Petrović, rukovodilac Korporativnih komunikacija u Lidlu Srbija.**

Lidl prodavnica u opštini Obrenovac izgrađena je po najmodernijim arhitektonskim zahtevima u saradnji sa oko 20 srpskih izvođačkih kompanija. Nalazi se u sklopu Retail parka Nest Obrenovac, na dohvat ruke onima koji su svoje vreme odvojili za šoping, ali i ljubiteljima piknika - obzirom da je u neposrednoj blizini izletišta Zabran.

Lidl tim će se otvaranjem ove prodavnice proširiti za oko 25 novih kolega, koji će kao i svi zaposleni u Lidlu, imati petodnevnu radnu nedelju i plaćen svaki minut rada, kao i posebne benefite, poput privatnog zdravstvenog osiguranja pod jednakim uslovima za sve. Podsećamo, Lidl je svim svojim zaposlenima uz februarsku platu obezbedio bonus u iznosu od 50% zarade i najavio povećanje plate svim zaposlenima od marta, što za prodavce znači povećanje u iznosu od oko 10%.

Pored pažljivo odabranog asortimana sa najboljim odnosom cene i kvaliteta, Lidlovi potrošači će u novoj prodavnici imati prilike da uživaju i u sezonski aktuelnim ponudama i tematskim nedeljama, poput onih inspirisanih italijanskom, francuskom i azijskom kuhinjom. U susret uskršnjim praznicima, Lidl svojim potrošačima nudi i Deluxe i Favorina liniju ekskluzivnih proizvoda.

Radno vreme ove Lidl prodavnice po otvaranju biće od 8 do 21 čas svakog dana u nedelji.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.000 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 66 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)